E eth mercadèr s’auancèc entà entrar enes crambes de Sharkan, punèc era tèrra entre es sues mans, e didec: “Vaquí que te hèsqui a vier un present incomparable, era causa mès beròia e extraordinària d’aguesti tempsi, eth resumit de toti es encantaments e de toti es dons, era soma de totes es qualitats e de totes es delícies!” E eth prince Scharkan didec: “Hè lèu en mostrar-me-lo!” E eth mercadèr gessec de seguit e se hec a vier dera man a Nozhatú, en tot presentar-l’ac ath prince.